Soricomorfos

A dos **soricomorfos** (*Soricomorpha*) é unha orde de mamíferos placentarios.

Posteriormente demostrouse que *Soricomorpha* era un grupo parafilético, porque os sorícidos compartiron un antepasado común máis recente cos erinaceidos que con outros soricomorfos. Demostrouse que a reunión dos *Soricomorpha* e os *Erinaceidae* era un grupo monofilético, coñecido por algúns autores como a orde dos *Eulipotyphla*.

Entre outras especies pertencen á orde dos soricomorfos as toupas e as musarañas.

## Taxonomía 
### Descrición da orde 
A orde dos *Soricomorpha* foi creada en 1910 polo paleontólogo estadounidense William King Gregory (1876-1970), pero non foi adoptada fóra da paleontoloxía até os inicios do século XXI, grazas aos avances da xenética.

### Etimoloxía 
O nome científico *Soricomorpha* está formado pola unión dos elementos do latín científico *soric-*, raíz derivada do xenitivo de *sōrex, -icis*, "rato", e tamén "musaraña", e *-morpha*, forma neutra derivada do grego antigo μορφή *morphé*, "forma", usando a vogal *-o-* como elemento de unión para facilitar a pronuncia. Literalmente: "os que teñen forma de musaraña".

### Clasificación 
A orde dos soricomorfos divídese en catro familias.

* '*Orde *Soricomorpha'''*
** Familia (†) *Nesophontidae* Anthony, 1916
** Familia *Solenodontidae* Gill, 1872
** Familia *Soricidae* G. Fischer, 1814 
*** Subfamilia *Crocidurinae*
*** Subfamilia *Soricinae*
*** Subfamilia *Myosoricinae*
** Familia *Talpidae* G. Fischer, 1814 
*** Subfamilia *Scalopinae*
*** Subfamilia *Talpinae*
*** Subfamilia *Uropsilinae*

As especies do xénero *Nesophontes*, único da familia dos *Nesophontidae*, parece que sobreviviron á extinción plistocena tardía, polo menos sábese que cinco especies existiron en América en época poscolombina.

## Galería 

Ficheiro:Puerto Rican shrew.jpg|*Nesophontes edithae* (nesofóntidos)
Ficheiro:Hispaniolan Solenodon crop.jpg|*Solenodon paradoxus* (solenodóntidos)
Ficheiro:Crocidura russula (Huisspitsmuis).jpg|*Crocidura russula* (sorícidos)
Ficheiro:Neomys anomalus.jpg|*Neomys anomalus* (sorícidos)
Ficheiro:Sorex minutus.jpg|*Sorex minutus* (sorícidos)
Ficheiro:Mole12.png|*Talpa europaea* (tálpidos)

## Notas 
## Véxase tamén 
### Bibliografía 
* Madsen, O.; Scally, M.; Douady C. J. et al. (2001): "Parallel adaptive radiations in two major clades of placental mammals". *Nature* **409** (6820): 610–614.
* Murphy, W. J. *et al*. (2001): "Molecular phylogenetics and the origins of placental mammals". *Nature* **409** (6820): 614–618.
* Wilson, D. E. & Reeder, D. M., eds. (2005): *Mammal Species of the World: A Taxonomic and Geographic Reference* 3rd ed. Baltimore, Marylando, USA: The Johns Hopkins University Press. ISBN 978-0-8018-8221-0.
* Yates, T. L. (1984): "Insectivores, elephant shrews, tree shrews, and dermopterans" en Anderson, S. & J. K. Jones, Jr., eds. *Orders and Families of Recent Mammals of the World*. Nova York: John Wiley and Sons, pp.&nbsp;117–144.

### Outros artigos 
* Laurasiaterios
* Insectívoros
* Taxonomía dos mamíferos

### Ligazóns externas 
* *Soricomorpha* na ADW. Con amplísima información, imaxes e bibliografía 
* *Soricomorpha'' na EOL. Con información das familias (incluída a extinta), numerosas imaxes e mapas de distribución